Newsgroup: italia.trieste.discussioni
Titolo: TALEBANI

Ciao muli voleria saver una vostra opinion sui Talebani cosa pense de questa
situazion che se vegnuda a crearse dopo l'attaco USA?
Ciao

Franco wrote:

Questo non è altro che il risultato di una politica sbagliata nei confronti di
paesi poveri.
E l'ignoranza fa il resto!

beh, diciamo che i problemi sono due:
1) mettiamoci in testa che questo problema dell'islam prima o poi dovremo
affrontarlo.
 la contrapposizione occidente/ oriente si fà sempre più forte, e dal mio
personalissimo punto di vista è una guerra persa in partenza;
2) non dobbiamo dimenticare che i telebani sono stati x anni "sponsorizzati"
( con armi, dollaroni e addestramenti vari ) proprio dagli americani x
fronteggiare le armate russe.
"chi è causa del suo mal......."
chissà xche mi viene in mente un certo Irak  di Saddam Hussein, ricordate?
combattè con armi americane l'Iran x poi a fine guerra prendersi da solo
quello che gli U.S.A. gli avevano promesso, il Kuwait.
non cambieranno mai.....
p.s.     finiamola ( che sia paura ?) di far vedere che i fanatici sono una
superminoranza, ho il corano a casa.......no comment !

penso che no scopierà una vera e propria III guerra mondiale con le
bombe i mortai e le trincee... sarà tipo guerriglia, caschi blu e
incontri diplomatici.
Adeso i Tale zerca de ciapar tempo per consegnar Bin Laden, spero che
intanto noi se armi e prepari un piano de guerra... comunque l'america
xe in grado de difenderse da sola, ma anche se vien usada qualche
flotta italiana penso che le rivendicazioni vegnerà fatte solo a lori
spero!
cos te vol che te digo maestro no son miga mago de umago mi!
ciaooooo
Diego.

Visione pessimistica maturata a distana di 20 minuti....
sono un po' lunatico?
L'italia ha l'onore di essere il principale alleato dell'america,
quindi i punti più delicati sono la base di Aviano vicino a noi
(che culo) e Città del Vaticano, perchè è una guerra santa.
Se invece scoppierà una vera e propria guerra, sarà un disastro.
Non c'è uno stato e un popolo ben definito, quindi non si sa dove
attaccare e da dove arriveranno gli attacchi. Se vengono usate le
armi chimiche è la fine, virus epidemie acque inquinate.... ti lavi i
denti e resti secco.
(ps per il maestro: la dentiera te pol sempre meterla in un bicer
de trapa)
Un certo filosofo ha detto: non so con che armi si combatterà la
terza guerra mondiale ma sicuramente la quarta si combatterà con
le clave...
C'è da stare allegri?
ma si ricordeve el motto triestin.... viva la e po bon!
ciao, Diego.

le clave...
era homer simpson...
--
Birra (ai Gippioli) & Salciccia (per me)
Pusherpa
su Kawasaki z 750 '79
Orgogliosamente membro antenato  c.r.p. del Gippiola Fan Club # 67
L.A.C. Lega per l'Abolizione del Calcio Membro # 019
"keyboard not found. think F1 to resume"
leditadaln...@libero.it
 (togli 'le dita dal naso' per rispondere)

 situazion che se vegnuda a crearse dopo l'attaco USA?
comicio col dir che a mi sti talebani in general propio no me piasi, son in
corispondenza su Internet cole babe del Rawa che xe la babe afgane che le
disi che no le ghe ne pol più de come che i le trata.Tra l'obligo del burqa
e che no le pol lavorar e che no le pol eser visitade de medici omini, ma le
done no pol far el medico, insoma le sta ssai mal e le ga ragion de
protestar, ara, do ani fa iero in Iran, anca mi cola flaida longa e el
capuceto nero, ben, le done iraniane xe libere in confronto de le afgane.
E anche i omini, che no pol gnanche farse la barba e i la devi tegnir longa
( me dirè, una secatura de meno, ma no me piasi che altri dezidi per lori).
Quel che xe sta a Nèviork xe sta orendo, ma in realtà no savemo gnanca ben
chi che xe stado, i disi sto Binladen ma no ghe xe nissuna prova, ma mi me
par de aver leto qualche mese fa un intervista con un terorista, no me
ricordo ben chi, che diseva " vederè che gaverè una bruta sorpresa".
In Afganistan xe orori de tanti ani, prima la guera coi Russi, ma xe stà la
che le babe ga cominzià a andar fora de casa e a scoprir che le podeva
studiar, po per butar fora i rusi i americani ga aiutà sti talebani e ara ti
che   gratitudine adesso i ghe spuda drio. Se se podessi eliminar tuta la
droga che i coltiva in Afganistan se ghe taiassi i fondi, e tuto colpa de
tuti quei m.. che xe disposti a pagar tanti  bori per drogarse e
distrugerse.
Per qul che riguarda l'Islam in general, come religion in teoria la saria
anche bona e ghe xe stadi periodi che i pareva più toleranti de noi ( in
Spagna prima che i spagnoi li butasi fora, presempio), mi go viagià più
volte in paesi islamici e i ga un'arte belisima.
Ma co vien su sti fondamentalisti alora no me piasi gnente, anche i islamici
per ben doveria capir che sta gente ghe fa una brutissima reclam ala loro
religion. Ma me sa che de zerte parti la religion xe una scusa per la
politica, no me dirè che in Palestina xe question de religion là ebrei e
arabi se odia che chè tuti e due xe convinti che quela tera ghe apartien
solo che a lori e gnente per i altri. Gavè visto che ogi comunque i se sta
calmando? ara che i atentati servirà per aver un poco de respiro in medio
Oriente!
--
Elisabetta Marcovich
Trieste

Diegotolo wrote:

CIO MA UN ATIMO MENO PESIMISTA NO TE RIVAVI A ESER???
Ciau.Eric

distrugerse.
Perdonime sa ma mi co go un scoio nela scarpa devo per forza cavarmelo...
Mi qua sora go quotą due frasi del tuo post; nela prima te disi che no te
piasi che altri decidi per lori ma nela seconda me par che te sia ti a voler
decider per altri...come la magnemo qua?


 decider per altri...come la magnemo qua?
perchč sugerisso de eliminar la droga? dove te vedi che voleria decider pei
altri?quai altri? me par che son stada poco ciara
--
Elisabetta Marcovich
Trieste

altri?quai altri? me par che son stada poco ciara
De come che go capido mi, ti te ga deciso che i altri no devi drogarse, go
capì ben?
No, perchè se xe cusì mi no son per niente d'acordo. Mi penso che ognidun
devi eser libero de far quel che ghe par, purchè el se asumi la
responsabilità de quel che el fa.


Secondo mi se i americani va contro i talebani, de questi ultimi no resterà 
che un brutto ricordo.Questo xe fortunatamente solo quel che penso mi.
brazofora

 responsabilità de quel che el fa.
sì e no, perchè se i drogai se fazessi solo i afari lori saria dacordo con
ti, se dopo i mori de droga pezo per lori, ma spesso i fa furti e agresioni
per procurarse la droga e alora i ghe dà problemi ai altri e questo no xe
ben.
In più quando che se se droga ( e volerià dir in picio anche co se fuma) no
se xe più propio ben responsabili perchè se dipendi de la droga o anca dele
sigarete, me ricordo mio poverò papà e mia povera mama, do persone
rispetabilissime, co i iera senza sigarete i diventava come do bestie " dove
xe un tabachìn? dove xe un tabachìn? te me devi trovar subito un tabachìn,
no sta far altro prima che gavemo trovà el tabachin!" rendo l'idea?
Ciao,
--
Elisabetta Marcovich
Trieste

ben.
El furto xe un reato distinto dal'asunzion de sostanze stupefacenti e come
tale va perseguido. La lege xe bastasi aplicarla.
A costo de dilungarme te conto una: iero co un amico che ciacolavo pozai sul
sburto del tinel de casa sua in primo pian. soto de noi riva do tosici super
loschi e ,fati rovinai che i iera, no i se acorzi che semo noi de sora, i
spaca el vero de un auto e i ghe ruba la radio. Mi e el socio ciamemeo i
caramba e lori riva cola fiacheta un oreta dopo. I ne disi che dovemo andar
in caserma a testimoniar. Bon ah...andemo...
El giorno dopo i ne ciama dela caserma che i li ga becai cola refurtiva e
che noi dovesimo andar la per el riconoscimento: mi e el mulo andemo e lori
i ne fa entrar in una stanza do che ghe iera sentai i due tosici, quindi no
i ne ga garantì un minimo de protezion dale eventuali vendete de sti do, e i
ne ga dito se xe lori. Noi si che xe lori e el caramba che se comodemo de la
per el verbale.
Bon, el giorno dopo paso in piaza de san giovani e xe sti do tosici sentai
in bareto che i se fa el cafetin!!!!! fortunatamente no i me ga tazà l'anima
anche perchè go una staza che ghe fa pasar i bolenti spiriti a tanti de lori
ma se la posto mio iera mia mama?
Deso te capisi de chi che xe la colpa....
Nota ben che mi son asolutamente liberale per quanto riguarda l'uso de
droghe ma son sai severo sula violazion dela lege: per capirse mi son
del'idea che l'aver agido in modo ilegale soto l'efeto de sostanze
stupefacenti dovesi eser una agravante e no una atenuante.
Me risulta, ma come sempre i dati su questi argomenti xe sai incasinadi, che
nei paesi in cui vien fata la soministrazion terapeutica ai tosici, la
microcriminalità no sia ligada ai tosici ma a altra gente. Questo dimostra,
secondo mi, che le logiche proibizioniste no fa che alimentar la
microcriminalità dei tosici.
Te ricordo po' che no xe solo la droga drio a quei reati e che mi me fa più
incazar el marì che torna a casa imbriago e bastona moglie e fioi perchè a
lu rarmente i lo denuncia menmtre el tosico vien almeno denuncià


Te do la mia 
http://puck.dhs.org/reports
 /wtc /bush /a.terrorist
sta 'tento el undize del undize 11/11/2001 ciau claudio


 responsabilità de quel che el fa.
anche mi penso che ognun xe libero de far quel che vol ma in certi
casi, come un drogà o un imbriago uno NO POL E NO RIVA asumerse le sue
responsabilità e troppo spesso ghe rimeti i altri
son de furia ma anche mi dovevo cavarme sto scoio...
Diego.

 ha scritto nel messaggio
news:qrJp7.7591$Q25.3...@news.infostrada.it...

Legio dopo due giorni de "apnea" milanese e me spiza i diti. Go leto tutti i
interventi e digo la mia...senza parlar de droga anche perchè el discorso me
porteria lontan e no credo che la droga centri co sta guera (anzi,
probabilmente in un giorno co la borsa i Talebani ga guadagnà come ani de
produzion de droga e de contributi del nostro Arlacchi).
Ma se sicuri che se trata de una guera de religion? Voi pensè che un omo con
Bin Laden (se xe lui) organizi tuto sto remitur per farghe piazer a Allah?
Anche i papi una volta fazeva le guere (anzi mandava in guera) e i diseva
che i lo fazeva per Dio, inveza i lo fazeva per impinirse de terre e de
manodopera a poco prezo.
Voi pensè che un omo per religion el copi e sopratutto el vadi a coparse?
Per mi no, quel omo va a coparse perchè costreto, magari dala famiglia, che
lo sacrifica per aver no solo una speranza ma benefici imediati. Una cvolta
noi i dava, volenti o nolenti, dei fioi ala ciesa....e per lori iera una
morte civile. Dirè che la diferenza se che lori anche copa...ma pensè che
ghe interessi se mori quei che xe i nemici, quei che magari li bombardava,
quei che li tien nela povertà?
Quà xe necesario un chiarimento, no voio dir asolutamente giustificar quel
che i ga fato o zercar de capirlo, voio zercar de meterme nei pani de lori
per ipotizar perchè un fa certe robe.
Perchè, per finir el ragionamento, se xe una "guera " contro dei
integralisti Bus e Blair meti in conto dieci ani de combatimenti?
Alora se no xe un scontro tra "morir per Allah"e "God bless America" cosa
xe?
Mi credo che sia rivado el punto che la diferenza tra quel che vien ciamà el
nord e quel che vien ciamà el sud del mondo sia tropo grande e tra queste
duue parti del mondo sia e sarà sempre de più el scontro. Bin Laden,
semplicemnet, el volesi eser el capo de l'altra parte e el sta zercando de
riunir i "scontenti" contro l'ocidente.
Qual xe le posibilità de vinirghe fora? Combater o cambiar le robe. Mi penso
che purtropo gavemo imboccà la prima strada (la seconda nianca se la valuta)
e semo destinadi  a perder. Co te ga a che far con gente (tanta) che ga fame
e che vedi, e i ghe fa veder, come vivi lori e come vivemo noi tra troverà
gente prontaanche a sacrificarse per le futuro (del resto gavemo sentì
parlar de sacrificio anche tra i militari dela "nostra parte"). Pere ben che
ne vadi tra dieci ani continueremo a viver ma in paesi frotemente
militarizadi e senza trope libertà individuali (mantinindo però, con qualche
cambiamento ovio, el nostro tenor de vita), per mal che vadi i richi sarà i
altri. No credo infati che el scopo da l'altra parte sia l'uguaglianza ma
piutosto ribaltar la situazion.
El problema principale xe però che no te pol tirar un muro perchè el confin
dovesi pasar al'interno dele nazioni (pensemo ala Russia che sta dala nostra
parte) ma al'interno dele case e forse dele persone.
Cosa far? Forse per salvarse ocoreva cominciar a riopensar a come ze
struturà el mondo e che cominciemo a rinuniciar a qualcosa del tropo che
gavemo per chi ga poco. No se trata de carità ma de politiche economiche e
anche de la nostra sopravivenza.
Scuseme la lungheza
Fulvio

Scuseme la lungheza
Credo che xe un post xe lungo ma inteligente come el tuo no te gabi de
scusarte.
Clap clap da parte mia, condivido tuto.


anche de la nostra sopravivenza.
purtropo le politiche economiche mal se sposa con el rispeto alla
sopravvivenza. Per cui no vedo grosse speranze de miglioramento.
Ti te vivi a milan per cui, girando de sera, te po veder la qualita' 
"media" del tenor de vita... te par che quei i saria diposti, nel nome
della sopravvivenza, a cambiar qualcossa?  A parte una minima
percentuale diria proprio de no...
Parlo perche' go conoscenti che fa parte della "milano da bere"....
 
-- 
  _     _       _       
 | |   (_)_   _(_) ___  
 | |   | \ \ / / |/ _ \   Livio - Trieste
 | |___| |\ V /| | (_) |  ICQ 26619790
 |_____|_| \_/ |_|\___/   
lg...@iol.it